gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5323, del 11-08-2006 (2006/9656)

Concurs número 26/2006. Subministrament d'extractor centrífug de sòlids solubles per a l'Institut Valencià d'Investigacions Agràries, a Moncada (València).
-----------------------------------------------------------------------------------------------------------------------------------------------------------

### Dades del document

Número de DOGV
:   5323

Data del DOGV
:   11-08-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/9656


Data del document
:   31-07-2006

Organisme emissor
:   Institut Valencià d'Investigacions Agraries

Tipus de document
:   Concurs

Descriptors 

:   * licitació
    * contracte de subministraments
    * aparell científic

Concurs número 26/2006. Subministrament d'extractor centrífug de sòlids solubles per a l'Institut Valencià d'Investigacions Agràries, a Moncada (València).[2006/N9656]  
1. Expedient número 026/2006  
2. Objecte: subministrament d'extractor centrífug de sòlids solubles per a L'Institut Valencià d'Investigacións Agràries a Moncada (València).  
3. Forma de contractació: concurs per procediment obert i tramitació ordinària.  
4. Lloc de recollida dels plecs: Secretaria de l'Institut Valencià d'Investigacions Agràries, situada a la carretera de Moncada a Nàquera, km 5, a Moncada (València) durant el termini de presentació de les proposicions, des de les 9.00 h fins a les 14.00 h.  
5. Pressupost: 36.170,00 €   
6. Termini d'execució: 60 dies.  
7. Fiança provisional: no se n'exigeix  
8. Fiança definitiva: 4% de l'import de l'adjudicació  
9. Documents que han de presentar els licitadors:   
Solvència econòmica, financera i tècnica: segons allò establit en el plec de clàusules administratives particulars.  
Documents que han de presentar els postors:  
Sobre A: documentació administrativa general.   
Sobre B: proposició econòmica i tècnica en la forma determinada en el plec de clàusules administratives particulars.  
10. Termini i lloc de presentació de les proposicions: Registre General de l'IVIA, situat a la carretera de Moncada a Nàquera, km 5, a Moncada (València), fins a les 14.00 h del 14 de setembre de 2006.  
11. Obertura de documentació econòmica : a la seu de l'Institut Valencià d'Investigacions Agràries, situada a la carretera de Moncada a Nàquera, km 5, a Moncada (València), a les 12.00 h del 19 de setembre de 2006.  
Este anunci i la resta de despeses de difusió de la licitació seran a càrrec de l'adjudicatari.  
Moncada, 31 de juliol de 2006.. El director : Florentino Juste Pérez
Diari Oficial de la Generalitat Valenciana


Sumari del DOGV 5386, del 13-11-2006 (2006/11908)

RESOLUCIÓ de 2 d'octubre de 2006, de l'Institut Valencià de Finances, per la qual s'adjudiquen i s'acorda l'emissió amb data 4 d'octubre de 2006, de Pagarés de la Generalitat Valenciana corresponents a la subhasta número 652.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11209


Data del document
:   02-10-2006

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 2 d'octubre de 2006, de l'Institut Valencià de Finances, per la qual s'adjudiquen i s'acorda l'emissió amb data 4 d'octubre de 2006, de Pagarés de la Generalitat Valenciana corresponents a la subhasta número 652. [2006/11885]  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.   
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.  
Convocada la subhasta número 652 de Pagarés de la Generalitat Valenciana el passat dia 27 de setembre de 2006, d'acord amb la normativa vigent i a fi d'iniciar la seua cotització en la Borsa de Valors de València, resolc  
Primer  
Adjudicar els imports per terminis a les entitats segons l'annex I de la present resolució.  
Segon  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.  
Tercer  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.  
Quart  
Acordar l'emissió de Pagarés de la Generalitat Valenciana amb data 4 d'octubre de 2006, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.  
València, 2 d'octubre de 2006.. El director general: Enrique Pérez Boada.
Diari Oficial de la Generalitat Valenciana


Sumari del DOGV 5388, del 15-11-2006 (2006/12873)

Informació pública del projecte de reparcel·lació presentat per Promociones y Construcciones Llar Bo, SL per al desenvolupament del sector UR-1 nord d'Alfarrasí, sòl residencial.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12141


Organisme emissor
:   Ajuntament d'Alfarrasí

Tipus de document
:   Anunci

Informació pública del projecte de reparcel·lació presentat per Promociones y Construcciones Llar Bo, SL per al desenvolupament del sector UR-1 nord d'Alfarrasí, sòl residencial. [2006/12433]  
S'exposa al públic pel termini d'un mes el projecte de reparcel·lació presentat per Promociones y Construcciones Llar Bo, SL per a la urbanització sector residencial nord, redactat pel senyor David Sanchis Llopis perquè es puguen presenten les al·legacions que s'estimen procedents i a fi d'ajustar-se als requisits de l'article 179.3 en relació amb l'article 177.1 i 2 de la Llei Urbanística Valenciana de 31 de desembre de 2005.  
Alfarrasí, 30 d'octubre del 2006.. L'alcaldessa: Rosa A. Vidal Llorens.
Diari Oficial de la Generalitat Valenciana


Sumari del DOGV 5260, del 17-05-2006 (2006/4794)

Informació pública del pla especial per a l'àmbit de l'edifici protegit situat a l'avinguda Major, núm. 25 i el seu entorn.
---------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4794


Organisme emissor
:   Ajuntament de Massamagrell

Tipus de document
:   Anunci

Informació pública del pla especial per a l'àmbit de l'edifici protegit situat a l'avinguda Major, núm. 25 i el seu entorn. [2006/S4794]  
L'Ajuntament de Massamagrell ha resolt exposar al públic el pla especial la iniciativa del qual promou la corporació local, redactat pels servicis tècnics municipals per a l'àmbit de l'edifici protegit situat a l'avinguda Major, número 25, i el seu entorn, la qual té una superfície de 616,80 metres quadrats i els següents límits: al nord, parcel·les amb referència 93258-05 i 93316-07 en els plànols parcel·laris del cadastre d'urbana; al sud, carrer de l'Estació, el qual té alineació amb número 2 de policia; a l'est, avinguda Major, la qual té alineació amb número 25 de policia; i a l'oest, carrer Benigno Ferrer, el qual té alineació amb número 2 de policia.  
Durant el termini d'un mes següent a la publicació d'este anunci els interessats poden consultar a les dependències administratives de l'Ajuntament de Massamagrell, situades en la plaça de la Constitució, número 12, d'esta ciutat, dins de la jornada ordinària administrativa, l'exemplar de la documentació exposada al públic, i presentar, davant l'ajuntament, amb relació al seu contingut, les al·legacions que estimen convenients.  
Massamagrell, 10 d'abril de 2006.. L'alcalde president: Miguel Bailach Luengo.
Diari Oficial de la Generalitat Valenciana


Sumari del DOGV 5342, del 08-09-2006 (2006/9734)

Notificació de la cèdula dictada en el rotlle d'apel·lació número 332/2006.
---------------------------------------------------------------------------

### Dades del document

Número de DOGV
:   5342

Data del DOGV
:   08-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9734


Organisme emissor
:   Audiència Provincial de València

Tipus de document
:   Anunci

Notificació de la cèdula dictada en el rotlle d'apel·lació número 332/2006. [2006/S9734]  
La Secció Sisena de l'Audiència Provincial de València, ha dictat en el rotlle d'apel·lació número 332/2006, la sentència que té com a encapçalament i part dispositiva el que es diu tot seguit:  
«Poder judicial  
Audiència Provincial de València  
Secció Sisena  
Rotlle número 332/2006.  
Sentència número 370.  
President: Vicente Ortega Llorca.  
Magistrada: María Mestre Ramos  
Magistrat: José Francisco Lara Romero.  
València, 13 de juny de 2006  
La Secció Sisena de l'Audiència Provincial de València, integrada pels senyors i la senyora del marge, ha vist este recurs d'apel·lació, interposat contra la sentència de data 29 de novembre de 2005, dictada en les actuacions de juí verbal número 799 de 2004, tramitades pel Jutjat de Primera Instància número 17 de València, sobre responsabilitat en accident de circulació.  
Han sigut parts en el recurs, com a apel·lant la demandada Cahispa, SA, de Seguros Generales, representada per la procuradora dels Tribunals Esther Bonet Peiró i defesa pel lletrat Ernesto Bonet Peiró, i com a apel·lats el demandant Consorci de Compensació d'Assegurances, representat i defés per l'advocat de l'estat, i els codemandats Transfrigo Santiago, SD, Cooperativa Valenciana, i José Antonio Blánquez Agudo, no compareguts davant este Tribunal.  
És ponent Vicente Ortega Llorca, qui expressa el parer del Tribunal.  
1. Estimar el recurs interposat per Cahispa, SA, de Seguros Generales.   
2. Revocar la sentència impugnada, en l'únic sentit de:  
a) Desestimar la demanda formulada pel Consorci de Compensació d'Assegurances en tot allò que fa referència contra Cahispa, SA, de Seguros Generales.  
b) Imposar al Consorci de Compensació d'Assegurances les costes causades en la primera instància per Cahispa, SA, de Seguros Generales.  
3. No fer expressa imposició de les costes d'esta alçada.  
No es pot interposar recurs de cassació.  
I perquè es publique en el Diari Oficial de la Generalitat, a fi de notificar a la part incompareguda el demandat-apel·lat Transfrigo Santiago SD Cooperativa Valenciana. En done fe.  
València, 24 de juliol de 2006.. El secretari, en substitució de la secretària Eugenia Rosa Martín Landete: Román Rodríguez Albadalejo.
Diari Oficial de la Generalitat Valenciana


Sumari del DOGV 5318, del 04-08-2006 (2006/8646)

Informació pública del projecte d'urbanització del programa d'actuació integrada en sòl no urbanitzable residencial UE-1a).
---------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8646


Organisme emissor
:   Ajuntament de Bufali

Tipus de document
:   Anunci

Informació pública del projecte d'urbanització del programa d'actuació integrada en sòl no urbanitzable residencial UE-1a). [2006/A8646]  
L'Ajuntament en ple, en la sessió de data 12 de juny de 2006, va aprovar inicialment i definitivament, si no es presenten al·legacions, el projecte d'urbanització corresponent al programa d'actuació integrada en sòl urbanitzable residencial UE-la) de Bufali.  
Cosa que es publica pel termini de 20 dies a l'efecte d'al·legacions des de la seua publicació al Diari Oficial de la Generalitat, de conformitat amb els articles 53 i 46 de la Llei 6/1994, Reguladora de l'Activitat Urbanística, per remissió de la disposició transitòria tercera del Decret 67/2006, de 12 de maig.  
Bufali, 14 de juny de 2006.. L'alcalde: Juan Salvador Jordá Olcina.
Diari Oficial de la Generalitat Valenciana


Sumari del DOGV 5372, del 23-10-2006 (2006/12219)

Resolució de 26 de setembre de 2006, del director general de Farmàcia i Productes Sanitaris, que cita les persones afectades per la interposició del recurs contenciós administratiu 02/001188/2006.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/12301


Organisme emissor
:   Conselleria de Sanitat

Tipus de document
:   Anunci

Resolució de 26 de setembre de 2006, del director general de Farmàcia i Productes Sanitaris, que cita les persones afectades per la interposició del recurs contenciós administratiu 02/001188/2006. [2006/12578]  
Vist l'escrit de 01.09.2006, del secretari de la Secció Segona, de València, de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 02/001188/2006, corresponent al recurs contenciós administratiu interposat per Carmen Luísa Trullenque Dicenta, contra la desestimació presumpta per silenci de la sol·licitud a la Conselleria de Sanitat de data 15 de desembre de 2005 sobre l'autorització de l'obertura d'una nova oficina de farmàcia al municipi de Xàtiva, segons el mòdul turístic.  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte del recurs a la Secció Segona, de València, de la Sala Contenciosa Administrativa del Tribunal Superior de Justícia de la Comunitat Valenciana, recurs número 02/001188/2006, complet i foliat, mitjançant una còpia autenticada, amb un índex dels documents que conté.  
Esta resolució es publica en el Diari Oficial de la Generalitat a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació per què compareguen en el procediment, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 20 de setembre de 2006.. El director general de Farmàcia i Productes Sanitaris: José Luis Gomis Gavilán.
Diari Oficial de la Generalitat Valenciana


Sumari del DOGV 5253, del 08-05-2006 (2006/4135)

Informació pública del Projecte de Reparcel·lació de l'àmbit del PAI UE-3 (Hendaia).
------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4135


Organisme emissor
:   Ajuntament de l'Eliana

Tipus de document
:   Anunci

Informació pública del Projecte de Reparcel·lació de l'àmbit del PAI UE-3 (Hendaia). [2006/X4135]  
José-María Ángel Batalla, alcalde-president de l'Ajuntament de l'Eliana, València, fa saber:  
Que esta Alcaldia, amb data 28 de març del 2006, de conformitat amb el que disposa la Disposició Transitòria I de la Llei 16/05, de 30 de desembre, en relació amb els articles 46 i 69.1 a) de la LRAU, ha resolt sotmetre a informació pública, el projecte de reparcel·lació de 1'àmbit del PAI UE-3 (Hendaia), presentat per Josep Daniel Riera, en representació de RGR Avinguda, SL, en data 10 de març de 2006, durant el termini de vint dies hàbils, a comptar de la publicació de l'anunci en el DOGV, per mitjà de la publicació d'anunci en un diari d'informació general editat a la Comunitat Autònoma Valenciana i posteriorment o simultània en el DOGV, perquè els interessats puguen consultar l'expedient i formular-hi les al·legacions que tinguen per convenient.   
L'Eliana, 28 de març de 2006.. L'alcalde: José-María Ángel Batalla.
Diari Oficial de la Generalitat Valenciana


Sumari del DOGV 5275, del 07-06-2006 (2006/6704)

RESOLUCIÓ de 26 de maig de 2006, de la Conselleria de Justícia, Interior i Administracions Públiques, per la qual es declara deserta la Convocatòria 11/04, per la qual es convoquen proves selectives d'accés al grup A, administració especial, metges del treball, torn de promoció interna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6704


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 26 de maig de 2006, de la Conselleria de Justícia, Interior i Administracions Públiques, per la qual es declara deserta la Convocatòria 11/04, per la qual es convoquen proves selectives d'accés al grup A, administració especial, metges del treball, torn de promoció interna. [2006/M6704]  
Per Orde de 24 de gener de 2005, de la Conselleria de Justícia i Administracions Públiques es convoquen proves selectives d'accés al grup A, administració especial, metges del treball, torn promoció interna, Convocatòria 11/04 (DOGV núm. 4.938, de 3 de febrer de 2005).  
Vist que no s'ha presentat cap sol·licitud per a participar en les proves selectives convocades, resolc:  
Primer  
Declarar deserta la Convocatòria 11/04, per no existir aspirants presentats. I de conformitat amb el que disposa la base 1.2 de la citada convocatòria, els tres llocs de treball que queden sense cobrir, pel torn de promoció interna, s'acumulen als llocs convocats pel torn d'accés lliure en la Convocatòria 10/04.  
Segon  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre en el termini d'un mes, comptador des de l'endemà de la seua publicació, o qualsevol altre recurs que la persona interessada estime procedent per a la defensa dels seus interessos  
València, 26 de maig de 2006.. El conseller de Justícia, Interior i Administracions Públiques: Miguel Peralta Viñes.
Diari Oficial de la Generalitat Valenciana


Sumari del DOGV 5240, del 18-04-2006 (2006/3781)

Ressenya de l'acord de la Comissió Territorial d'Urbanisme d'Alacant de data 17 de novembre de 2005, pel qual es declara definitivament aprovada la modificació puntual del Pla parcial del sector PP-28 La Cala-2 del municipi de la Vila Joiosa (Exp. 03/0830).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3781


Data del document
:   15-03-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vila Joiosa, la
    * pla d'urbanisme

Ressenya de l'acord de la Comissió Territorial d'Urbanisme d'Alacant de data 17 de novembre de 2005, pel qual es declara definitivament aprovada la modificació puntual del Pla parcial del sector PP-28 La Cala-2 del municipi de la Vila Joiosa (Exp. 03/0830). [2006/X3781]  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'Acord de la Comissió Territorial d'Urbanisme d'Alacant publicat juntament amb les normes urbanístiques aprovades en el Butlletí Oficial de la Província d'Alacant núm. 58 del dia 10 de març de 2006  
Alacant, 15 de març de 2006.. El director general de Planificació i Ordenació Territorial: Pedro Grimalt Ivars.